Document ID: 31992R1939

31992R1939
L 196/17
SLUŽBENI LIST EUROPSKE UNIJE
14.07.1992.
UREDBA KOMISIJE (EEZ) br. 1939/92
od 14. srpnja 1992.
o izmjeni Uredbe (EEZ) br. 2921/90 o potpori za proizvodnju kazeina i kazeinata iz obranog mlijeka
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 804/68 od 27. lipnja 1968. o zajedničkoj organizaciji tržišta mlijeka i mliječnih proizvoda (1), kako je zadnje izmijenjena Uredbom (EEZ) br. 816/92 (2), a posebno njezin članak 11. stavak 3.,
budući da je Uredba Komisije (EEZ) br. 756/70 od 24. travnja 1970. o odobravanju potpore za obrano mlijeko prerađeno u kazein i kazeinate (3) stavljena izvan snage Uredbom Komisije (EEZ) br. 2921/90 (4), kako je izmijenjena Uredbom (EEZ) br. 1768/91 (5); budući da su usvojene posebne odredbe kako bi se olakšalo oslobađanje sredstava osiguranja položenih od 1. ožujka 1989. u skladu s člankom 4. stavkom 1. Uredbe (EEZ) br. 756/70; budući da te odredbe do sada nisu, zbog razloga koji se ne mogu pripisati dotičnim proizvođačima, omogućavale rješavanje svih slučajeva; budući da, stoga, treba produžiti rokove utvrđene člankom 28. Uredbe Komisije (EEZ) br. 2220/85 od 22. srpnja 1985. o utvrđivanju zajedničkih detaljnih pravila za primjenu sustava jamstava za poljoprivredne proizvode (6), kako je zadnje izmijenjena Uredbom (EEZ) br. 3745/89 (7), kako bi se spriječio neopravdani gubitak dotičnih jamstava;
budući da se člankom 2. stavkom 1. Uredbe (EEZ) br. 2921/90 određuje potpora za obrano mlijeko prerađeno u kazein ili kazeinate; budući da, s obzirom na tržišni trend za te proizvode i za obrano mlijeko u prahu, potporu treba smanjiti;
budući da su mjere predviđene ovom Uredbom u skladu s mišljenjem Upravljačkog odbora za mlijeko i mliječne proizvode,
DONIJELA JE OVU UREDBU:
Članak 1.
Uredba (EEZ) br. 2921/90 mijenja se kako slijedi:
1.
u članku 2. stavku 1. iznos „7.94 ECU” zamjenjuje se s „7.00 ECU”;
2.
članku 6. dodaje se sljedeći šesti stavak:
„Na zahtjev dotičnih stranaka rokovi od 12 mjeseci i tri godine navedeni u članku 28. Uredbe (EEZ) br. 2220/85 mogu se produžiti na 18 mjeseci, odnosno 42 mjeseca.”
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Međutim,
-
točka 1. u članku 1. primjenjuje se od 20. srpnja 1992.,
-
točka 2. u članku 1. primjenjuje se od 1. listopada 1991.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. srpnja 1992.

Labels: 17
6